**Bəxtiyar Ersay** (8 fevral 1969, Çemişgezek[d], Tuncəli ili) — Türkiyə hərbi xadimi, general-polkovnik, Türkiyənin Azərbaycandakı Xidmət Qrupunun Komandanı Azərbaycan Müdafiə Nazirinin müşaviri.

Həyatı
------

Bəxtiyar Ersay haqda məlumatlar çox azdır. Yalnız onun əslən Türkiyənin Tunceli bölgəsinin Çemisgezek mahalından olduğu bildirilir. Ersay ilk hərbi təhsilini İşıklar hərbi liseyində alıb. Daha sonra isə Türkiyə Quru Qoşunları Hərbi Məktəbinə qəbul olub. Hərbi məktəbi artilleriya üzrə başa vurub və leytenant rütbəsi alıb. O, kapitan rütbəsində hərbi akademiyanı bitirib. Hərbi ataşşe olaraq Tunisdə xidmət etdiyi illərdə də diqqət mərkəzində olub.

Müəmmar Qəddafinin ölümü ilə Liviya və Tünisdə başlayan qarmaqarışıq hadisələr zamanı minlərlə türk vətəndaşının bu ölkədən sağ-salamat təxliyəsini təmin edən əməliyyatın başında general Ersay dayanıb.

Bəxtiyar Ersay Türkiyədə Balyoz hadisələri zamanı həbs edilib, barəsində 16 il həbs qərarı çıxarılıb. Dövlət çevrilişində ittiham edilsə də, cəmi 31 ay həbsdə yatıb. Azad edildikdən sonra Türkiyə Silahlı Qüvvələrinə qayıdıb. FETÖ-nün 15 iyul 2016-cı ildəki dövlət çevrilişi cəhdindən sonra general-mayor rütbəsi alıb.

PKK-ya qarşı ən böyük əməliyyatlar həyata keçirən generallardan biri də Bəxtiyar Ersaydır. 2016-cı ildə o, Hakkari-Çukuca 2 Sərhəd Birqadasının komandanı vəzifəsini yerinə yetirib. İlk vəzifəsindən biri Kaletepe bölgəsində toplanan və hücum planları həyata keçirən PKK qrupunu zərərləşdirmək olub. Yüzlərlə PKK terrorçusunu özündə birləşdirən bu qrup 7 dəfə sərhədi pozmağa çalışıb. General Ersayın komandanlığındakı briqada PKK terrorçularının gözləmədiyi halda əməliyyat keçirib. Məlumatlarda qeyd edilir ki, bu əməliyyatla 207 terrorçu məhv edilib. Əməliyyat zamanı general Ersay Kaletepe Dağbaşında əsgərləri ilə günlərlə birlikdə yatıb, birlikdə yeyib, onlarla birlikdə savaşıb.

5 avqust 2022-ci ildə Türkiyə prezidenti Rəcəb Tayyib Ərdoğanın sərəncamı ilə Bəxtiyar Ersaya general-leytenant rütbəsi verilib. 
General Bəxtiyar Ersay Türkiyə Quru Qoşunlarının əməliyyat üzrə rəisi vəzifəsində çalışıb. 2021-ci ildən o, Azərbaycanda Xidmət Qrupu Komandanlığında xidmətə başlayıb.

İstinadlar
----------

1. ↑  "Türkiyənin Azərbaycandakı Xidmət Qrupu Komandanlığında yeni TƏYİNATLAR". 2023-07-04 tarixində arxivləşdirilib. İstifadə tarixi: 2022-12-11.
2. ↑  "Müdafiə Nazirliyində türkiyəli generala YÜKSƏK VƏZİFƏ". 2023-07-04 tarixində arxivləşdirilib. İstifadə tarixi: 2022-12-11.
3. ↑  "Ərdoğan "Bəxtiyar Paşa"ya general-polkovnik rütbəsi verdi". 2022-12-13 tarixində arxivləşdirilib. İstifadə tarixi: 2022-12-13.
4. ↑  "Türkiyədən ölkəmizə göndərilən general... - Ersay terrorçu qrupların mahir ovçusudur". 2021-09-27 tarixində arxivləşdirilib. İstifadə tarixi: 2022-12-11.
5. ↑  "Türkiyəli general-polkovnik Zakir Həsənovun müşaviri oldu - FOTO/VİDEO". 2023-07-04 tarixində arxivləşdirilib. İstifadə tarixi: 2022-12-11.
6. ↑  "Gerçek bir Türk komutanı: Bahtiyar Ersay". 2022-12-12 tarixində arxivləşdirilib. İstifadə tarixi: 2022-12-12.
7. ↑  "FETÖ'nün hapse attırdığı Bahtiyar Paşa, şimdi Bakü'nün komutanı". 2022-12-12 tarixində arxivləşdirilib. İstifadə tarixi: 2022-12-12.
8. ↑  kararıyla terfi eden Bahtiyar Ersay Paşa, Kaletepe'yi teröristlere mezar yapmıştı!.[*ölü keçid*]
9. ↑  "Ərdoğan Bəxtiyar Ersaya general-leytenant rütbəsi verib". 2022-08-16 tarixində arxivləşdirilib. İstifadə tarixi: 2022-12-11.
10. ↑  "Müdafiə nazirinin yeni müşaviri, əfsanəvi general Bəxtiyar Ersay kimdir?- DOSYE". 2022-12-12 tarixində arxivləşdirilib. İstifadə tarixi: 2022-12-12.

Xarici keçidlər
---------------

* BƏXTIYAR ERSAY - MÜDAFIƏ NAZIRININ MÜŞAVIRI , GENERAL POLKOVNIK!
* Bəxtiyar Ersay Zakir Həsənova müşavir təyin edildi - BAKU TV
* General Bəxtiyar Ersay Azərbaycan müdafiə nazirinin müşaviri oldu?